stanford-oval/wikipedia huggingface dataset:
Death Stranding
Hahmot

Hideo Kojima palkkasi peliin useita elokuvanäyttelijöitä näyttelemään pelin keskeisiä hahmoja.
Sam Bridges (Norman Reedus), pelin päähenkilö on ”porter”-nimellä kutsuttu kuriiri, jonka tehtävänä on kantaa tietoteknisiä laitteita United Cities (UCA) -liittovaltion kaupunkeihin. Sam kantaa päällään Q-pid-pantaa, jonka avulla hän on aina yhteydessä uuteen internetiin, jonka luomisessa Sam on mukana.
Bridge Baby (BB) on Samin adoptoitu vauva, jonka äiti on vaipunut aivovamman takia koomaan. Vauvaan yhdistetyn teknologian ansiosta Sam voi matkustaa aiemmin eläneiden ihmisten, BT-hirviöiden, ulottuvuuteen, jonne ihminen normaalisti pääsisi vain kuollessaan. Vauvan ja Samin välinen suhde kehittyy pelin tarinan edetessä.
Cliff (Mads Mikkelsen), pelin pääantagonisti, joka pystyy kulkemaan vapaasti BT-hirviöiden ulottuvuudessa, ja jolla on kyky hallita BT-hirviöitä tahtonsa mukaan.
Fragile (Léa Seydoux) on kuriiri, joka jakaa Samille paljon tietoa alaan liittyen.
Amelie (Lindsay Wagner) on liittovaltion nykyinen presidentti.
Deadman (Guillermo del Toro/äänenä Jesse Corti) on Bridge Baby -asiantuntija, joka auttaa Samia BB:hen liittyvissä asioissa.
Higgs (Troy Baker) on toinen pelin antagonisteista, joka käyttää kullalla valettua pääkallomaskia.
Mama (Margaret Qualley) on äiti, jonka lapsi syntyi kuolleena BT-hirviöiden ulottuvuuteen. Maman napanuoraan yhdistetyn teknologian avulla hän pystyy olemaan jatkuvasti yhteydessä lapseensa, mutta hän ei saa siirtyä pois vuoteeltaan, tai muuten hän saattaa menettää yhteyden lapseensa lopullisesti.
Heartman (Nicolas Winding Refn/äänenä Darren Jacobs) on mies, jolla on vakava sydänvamma, jonka takia hänen sydämensä pysähtyy joka 21. minuutti, joka johtaa aina hänen tilapäiseen kuolemaansa. Hänellä on tällöin kolme minuuttia aikaa etsiä hänen kuolleita perheenjäseniään BT-hirviöiden ulottuvuudesta. Kun tasan kolme minuuttia on kulunut, Heartman herätetään takaisin henkiin hänen kehon sisään rakennetun defibrillaattorin avulla. Heartman on matkustanut BT-hirviöiden ulottuvuuteen jopa 218 550 kertaa.
Die-Hardman (Tommie Earl Jenkins) on liittovaltion armeijan ylipäällikkö ja Samin työnantaja.
Bridget (Lindsay Wagner), edellinen Yhdysvaltain presidentti, silloin kun valtio oli vielä olemassa.
The Wandering MC (Conan O’Brien) valmentaa pelaajaa uimaan paremmin antamalla hänelle vettähylkivän asun, jolla voi kellua veden pinnalla.
Vastaanotto

IGN-sivuston Tristan Ogilvie kehui pelin maailmaa, sekä pelin ominaisuuksien kekseliäisyyttä, mutta kritisoi pelin hidastempoisuutta ja matkustamisen liiallista raskautta ja antoi pelille 6.8/10 pistettä. Gameinformer-lehden Matthew Kato kehui pelin keskeisiä teemoja, mutta kritisoi pelin taistelumekaanikoita, sekä vihollisten huonoa tekoälyä ja antoi pelille 7/10 pistettä. Digitaltrends-lehden Giovanni Colantonio sanoi että pelin matka on raskas, ja pitkäveteinen, mutta siitä huolimatta kannattava. Giovanni antoi pelille 3.5/5 pistettä.
Aiheesta muualla

Death Stranding Internet Movie Databasessa (englanniksi)
Death Stranding MobyGamesissa (englanniksi)
Death Stranding VGMdb-sivustolla (englanniksi)
Pelin promootiofiguuri E3 2018 -tapahtumassa. Kuvassa näkyy Sam Porter Bridges ja Bridge Baby.
Daniel Franzese

Daniel Franzese vuonna 2015.
Daniel Franzese (s. 9. toukokuuta 1978 Yhdysvallat) on yhdysvaltalainen näyttelijä. Hän on näytellyt muun muassa elokuvissa Mean Girls, Bully ja Maailmojen sota.
Filmografia

| Vuosi | Nimi | Rooli | Huomautuksia |
| --- | --- | --- | --- |
| 2009 | Foodfight!  | Twinkleton (ääni) |  |
| 2008 | Kill Theory | Freddy |  |
| 2008 | Killer Pad | Doug |  |
| 2008 | Bar Starz | Big Mikey |  |
| 2006 | Whirlygirl | Clive |  |
|  | CSI: Crime Scene Investigation | Vahingoittunut uhri |  |
| 2005 | Maailmojen sota | Kansallinen vartiomies |  |
| 2005 | Bristol Boys | Jake |  |
| 2005 | Cruel World | Claude Markham |  |
| 2004 | Mean Girls | Damian |  |
| 2004 | Stateside | Danny Tripodi |  |
| 2003 | Party Monster | The Rat / Dallas MC |  |
| 2002 | Hometown Legend | Abel |  |
| 2002 | Blood Feast 2: All U Can Eat | Altar Boy |  |
| 2001 | Bully | Cousin Derek |  |
Dmytro Kulješov

| Dmytro Kulješov> Henkilötiedot |
| --- | --- |
Syntynyt: 2. huhtikuuta 1988 (ikä 36)
Kansalaisuus:   Ukraina
Kyokushin-ottelija
Aktiivisena:  2006–
Pituus:  169 cm
Paino:  63 kg
Painoluokka:  Kevytsarja
Kätisyys:  oikea
Vyöarvo:  1. dan
| Mitalit> Maa:   Ukraina.Miesten kyokushin.EM-kilpailut  | Mitalit> Maa:   Ukraina.Miesten kyokushin.EM-kilpailut  | Mitalit> Maa:   Ukraina.Miesten kyokushin.EM-kilpailut  | Maa:   Ukraina> Miesten kyokushin. |
| --- | --- | --- | --- |
|  Pronssia | Rzeszów 2017 | -70 kg |  |
Dmytro Kulješov (ukr. Дмитро Кулєшов; s. 2. huhtikuuta 1988) on ukrainalainen karateka. Hän saavutti EM-pronssia 2017.
Kilpaura

Kulješov otteli toukokuussa 2016 ruskeavöisenä EM-kilpailuissa Bulgariassa. Hän voitti avauskierroksella Sami Kemppaisen ja hävisi toisella kierroksella Ilias Astamiroville, joka voitti pronssia. Kulješov oli lopputuloksissa sijalla 23.
Kilpaura > Siirtyminen WKB-liittoon

Sittemmin joulukuussa 2016 Kulješov siirtyi Ukrainan maajoukkueen mukana WKB-liittoon ja saavutti heti pronssia Puolassa järjestetyissä WKB:n ensimmäisissä EM-kilpailuissa.
Diels

Diels voi viitata seuraaviin henkilöihin tai asioihin:
Henkilöitä

Hermann Alexander Diels (1848–1922), saksalainen filologi
Ludwig Diels (1874–1945), saksalainen kasvitieteilijä
Otto Diels (1876–1954), saksalainen kemisti, Nobelin kemianpalkinnon saaja
Rudolf Diels (1900–1957), saksalainen natsipoliitikko
Muita merkityksiä

Diels–Alder-reaktio, orgaaninen kemiallinen reaktio
Diels-Kranz (DK) -numerointi, Hermann Alexander Dielsin ja Walther Kranzin mukaan nimetty esisokraattisten filosofien tekstikatkelmien viittausjärjestelmä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Don Raye

Don Raye, oik. Donald MacRae Wilhoite Jr. (16. maaliskuuta 1909 Washington – 29. tammikuuta 1985 Encino), oli yhdysvaltalainen populaarimusiikin sanoittaja. Hän teki 1930-luvulla musiikkia muun muassa Sammy Cahnin ja Saul Chaplinin kanssa ja sanoitti 1940-luvulla runsaasti elokuvamusiikkia. Hänen merkittävin yhteistyökumppaninsa oli säveltäjä Gene De Paul, jonka kanssa Raye kirjoitti muun muassa kappaleet ”I’ll Remember April” ja ”You Don’t Know What Love Is”. Lauluyhtye The Andrews Sisters saavutti suosiota Rayen sanoittamalla musiikilla, ja useat myöhemmät artistit ovat tehneet uusintaversioita hänen kappaleistaan.
Elämä ja ura

Donald MacRae Wilhoite Jr. syntyi Washingtonissa vuonna 1909. Hän oli nuorella iällä lahjakas tanssija, ja teini-iässä hän alkoi esiintyä vaudevillessä. Hän opiskeli New Yorkin yliopistossa ja valmistumisensa jälkeen kiersi esiintymässä Euroopassa ja eri puolilla Yhdysvaltoja. Vuonna 1935 hän aloitti laulujen kirjoittamisen saadakseen lisämateriaalia New Yorkissa järjestämäänsä yökerhoesitykseen.
Sanoittaminen otti pian pääroolin Rayen uralla. Hän työskenteli 1930-luvulla muun muassa Sammy Cahnin ja Saul Chaplinin kanssa. Vuonna 1940 hän kirjoitti yhden varhaisimmista hiteistään, ”Down the Road a Piece”. Vuonna 1940 Rayelle tarjottiin sopimusta elokuvasanoittajana ja hän muutti Hollywoodiin. Hänen ensimmäinen elokuvansa oli Argentine Nights, jossa esiintyi laulutrio The Andrews Sisters. Rayen tekemät kappaleet, kuten Hughie Princen ja Vic Schoenin kanssa tehty ”Rhmuboogie”, nostivat yhtyeen merkittäväksi boogie-woogien esittäjäksi. Muita Rayen The Andrews Sistersille kirjoittamia kappaleita olivat ”Well All Right!”, ”Beat Me Daddy, Eight to the Bar” sekä ”Boogie Woogie Bugle Boy”, joka oli ehdolla parhaan laulun Oscarin saajaksi. Vuonna 1940 Raye sanoitti Al Jacobsin kappaleen ”This Is My Country”, joka on myöhemmin tullut tunnetuksi Disneylandin jokailtaisen ilotulitusesityksen loppukappaleena.
Palveltuaan vuosina 1941–1945 Yhdysvaltain maavoimissa Raye palasi elokuvamusiikin pariin. Hänen pääasialliseksi yhteistyökumppanikseen tuli newyorkilaisen säveltäjä Gene De Paul. He kirjoittivat 1940-luvulla musiikkia lukuisiin Universal Studiosin elokuviin.
Raye lopetti musiikin tekemisen vuonna 1949. Hänen musiikkinsa suosio jatkui 1950-luvulta pitkälle eteenpäin, kun uuden sukupolven artistit tekivät uusia versioita hänen kappaleistaan. Muun muassa Chuck Berry, The Rolling Stones ja Flamin’ Groovies ovat nauhoittaneet cover-versioita Rayen sanoittamista kappaleista. Bette Midler nosti ”Boogie Woogie Bugle Boyn” singlelistan kymmenen kärkeen vuonna 1972.
Don Raye kuoli Encinon kaupungissa Kaliforniassa 29. tammikuuta 1985. Hänet valittiin kuolinvuotenaan Songwriters Hall of Fameen.
Valkjärven koulu

| Valkjärven koulu |
| --- | --- |
Sijainti:  Valkjärventie 460, 01860 Perttula
Koordinaatit:  60.4213°N, 24.7120°E
Tyyppi:  suomenkielinen alakoulu
Perustettu:  1921
Rehtori:  Terhi Hynninen
Luokat:  1–6
Oppilaita:  75
Verkkosivut
Valkjärven koulu on Nurmijärven Perttulan Valkjärven kylällä toimiva, vuonna 1921 perustettu suomenkielinen alakoulu (luokka-asteet 1–6). Lukuvuonna 2015–2016 koulua kävi 75 oppilasta. Koulurakennus otettiin käyttöön lokakuussa 1923, ja sitä laajennetiin 1990-luvulla.
Koulurakennus paloi 28. lokakuuta 2019. Tulipalo oli jo toinen lyhyen ajan sisällä sattunut koulupalo Nurmijärvellä. Toinen palo oli Lepsämän koulussa, ja kumpaakin paloa epäillään tuhopoltoksi. Palohetkellä rakennus oli tyhjä. Kaksi paikkakuntalaista otettiin kiinni tiistaina 3. joulukuuta tuhopoltoista epäiltyinä.
Eino Pukkila

Eino Olavi Pukkila (6. helmikuuta 1905 Valkeala – 19. marraskuuta 1989) oli suomalainen sotakirjailija.
Teoksia

Taisteluhälytys : Suomen laivasto jatkosodassa.    WSOY 1961
Tulimyrsky Suomenlahdella : romaani.    Weilin+Göös 1970, Uusi kirjakerho 1978
Sota tulee mereltä.    Weilin+Göös 1981
Verlan kuohuista maailmalle : elämää Verlassa 1910- ja 1920-luvuilla.     Doseator, Espoo 2005
Merisotilas : laivastoelämää 1920- ja 1930-luvuilla.     Doseator, Espoo 2006
Merisodankäynti ja merisodankäyntivälineet toisen maailmansodan aikana.    Doseator, Espoo 2008 (käsikirjoitus noin vuodelta 1947)
Effloresce

| Effloresce Oceansize |
| --- | --- | --- |

Studioalbumin tiedot
 Äänitetty : helmi-maaliskuu 2003
 Julkaistu: 29. syyskuuta 2003
 Tuottaja(t): Chris Sheldon, Oceansize
 Tyylilaji: post-rock, experimental rock
 Kesto: 75.34
 Levy-yhtiö: Beggars Banquet Records
Oceansizen muut studioalbumit
| Relapse EP 2002 | Effloresce 2003 | Music for Nurses 2004 |
Effloresce on taiderockia soittavan brittiyhtye Oceansizen ensimmäinen studioalbumi, joka julkaistiin 29.9.2003.
Kappaleet

I Am The Morning – 4:18
Catalyst – 6:40
One Day All This Could Be Yours – 4:19
Massive Bereavement – 9:59
Rinsed – 3:58
You Wish – 6:00
Remember Where You Are – 5:22
Amputee – 5:32
Unravel – 2:50
Women Who Love Men Who Love Drugs – 8:30
Saturday Morning Breakfast Show – 9:04
Long Forgotten – 8:57
Oceansize on kirjoittanut kaikki kappaleet.
Tekijät

Mike Vennart – kitara, laulu
Steve Durose – kitara, taustalaulu
Stanley Posselthwaite (Gambler) – kitara
Jon Ellis – basso, kosketinsoitin
Mark Heron – rummut
Chris Sheldon – tuotanto yhdessä Oceansizen kanssa, miksaus
Martin & Kimberly McCarrick – sello, viulu, alttoviulu kappaleissa "Massive Bereavement" ja "Long Forgotten"
Claire Lemmon – taustalaulu kappaleissa "Massive Bereavement" ja "Saturday Morning Breakfast Show"
Dabigatraani

| --- | --- |

Dabigatraani
Systemaattinen (IUPAC) nimi
Etyyli 3-[[2-[[4-[(E)-N'- heksoksikarbonyylikarbimidoyyli] aniliino]metyyli]-1-metyylibentsimidatsoli-5-karbonyyli]-pyridiini-2-yyliamino]propanoaatti
Tunnisteet
CAS-numero: 211915-06-9
ATC-koodi: B01AE07
PubChem CID: 9578572
DrugBank: DB06695
Kemialliset tiedot
Kaava: C34H41N7O5 
Moolimassa: Dabigatraani: 471.511 g/mol D.eteksilaatti: 627.734 g/mol
Farmakokineettiset tiedot
Hyötyosuus: 3–7% kapseleissa, ~75% sellaisenaan
Proteiinisitoutuminen: 34–35%
Metabolia: pääosa ei hajoa, loput P450-riippumattomasti
Puoliintumisaika: 12-17 h
Ekskreetio: virtsa
Terapeuttiset näkökohdat
Raskauskategoria:  C(US)
Reseptiluokitus:    
Antotapa: nieltynä
Dabigatraani on veren trombiiniin sitoutuva kilpaileva reversibeeli estäjä. Dabigatraani vähentää siten veren hyytymistä, eli se on antikoagulantti. Lääkevalmisteissa käytetään sen aihiolääkettä, dabigatraanieteksilaattia.
Suomessa on myynnissä 75 milligrammaa (mg), 110 mg ja 150 mg dabigatraanieteksilaattia sisältäviä kapseleita kauppanimellä Pradaxa (valmistaja: Boehringer Ingelheim), joita käytetään veritulppien hoitoon ja ennaltaehkäisyyn eri sairauksissa tai leikkauksien yhteydessä.
Aukinaisia Pradaxa-kapseleita tai sisällä olevia rakeita ei saa syödä sellaisenaan, sillä tämä lisää verenvuotoriskiä.
Pradaxa sai myyntiluvan 2008 Suomessa ja EU:ssa.
Käyttö

Suomessa dabigatraanieteksilaattia käytetään veritulppien ehkäisyyn polvi- tai lonkkaproteesileikkauksen jälkeen ja potilailla, joilla on muusta syystä, kuten sydänsairaudesta tai verenkiertohäiriöstä johtuva riski saada veritulppa.
Aukinaisia Pradaxakapseleita tai sisällä olevia rakeita ei saa syödä sellaisenaan, sillä tämä lisää verenvuotoriskiä. Kapselit niellään veden kanssa. Niitä ei tarvitse niellä ruokailun yhteydessä. Annostus riippuu lääkärin määräyksestä.
Kapselit ovat herkkiä kosteudelle.
Vasta-aiheet

Yli 80-vuotiaiden on suotavaa käyttää muita väestöryhmiä pienempiä annoksia. Sukupuoli tai tiettävästi kehonpaino ei vaikuta lääketehoon. Muita huomioitavia tekijöitä ovat muun muassa:
munuaisten vajaatoiminta lisää lääkkeen tehoa, sillä tällöin se poistuu virtsassa heikommin kehosta. Lääkettä ei suositella vajaatoimintaa poteville, joilla kreatiniinipuhdistuma (CrCl) on alle 30 ml/min.
maksan vajaatoiminta voi vaikuttaa lääketehoon.
lääkettä käytetään raskauden aikana vain poikkeustapauksissa. Lääkityksen aikana ei pidä imettää.
P-glykoproteiinien (P-gp) toimintaa voimakkaasti estävät aineet lisäävät dabigatraanin tehoa. Näitä ovat esimerkiksi ketokonatsoli, siklosporiini, itrakonatsoli ja dronedaroni, eikä edellä mainittuja aineita tule käyttää samanaikaisesti dabigatraanin kanssa. Varovaisuutta tulee noudattaa keskivahvojen P-gp:n estäjien kanssa, joita ovat muun muassa verapamiili, amiodaroni, kinidiini, klaritromysiini, tikagrelori ja posakonatsoli.
P-gp:n toimintaa voimakkaasti lisäävät aineet vähentävät dabigatraanin tehoa. Näitä ovat esimerkiksi rifampisiini, mäkikuisma, karbamatsepiini ja fenytoiini, eikä edellä mainittuja aineita tule käyttää samanaikaisesti dabigatraanin kanssa.
dabigatraanin käyttöä ritonaviirin ja vastaavien proteaasin estäjien kanssa ei suositella.
muut antikoagulantit voivat vaikuttaa lääketehoon.
lääkettä ei suositella niille, joilla on tavallista suurempi verenvuotoriski. Tähän liittyviä käytön ehkä estäviä tekijöitä ovat muun muassa maha-suolikanavan haavat; verta vuotavat kasvaimet; äskettäinen aivo- tai selkäydinvaurio; äskettäinen kallonsisäinen verenvuoto; äskettäinen aivo-, selkäydin- tai silmäleikkaus; todetut tai epäillyt ruokatorven laskimolaajentumat; valtimo-laskimoepämuodostumat; valtimon pullistumat tai vakavat selkärangan- tai aivojensisäiset verisuonipoikkeavuudet.
Haittavaikutukset ja yliannostus

Normaalikäytössä dabigatraanieteksilaatin yleisimmät haittavaikutukset ovat pahoinvointi, vatsakipu, ripuli, ruoansulatushäiriöt ja verenvuodot eri puolin elimistöä. Anemia, verivirtsaisuus, tummat ulosteet, mustelmat ja nenäverenvuoto viittaavat veren hyytymisen liikaan heikkenemiseen ja näistä tulisi kertoa lääkärille.
Dabigatraanieteksilaatin yliannostus voi aiheuttaa hengenvaarallisia verenvuotoja. Vaikutuksen voi kumota antamalla suonensisäisesti idarusitsumabia (kauppanimi Praxbind). Se on monoklonaalinen vasta-aine, joka on sitoo veressä dabigatraania suhteessa 1:1 estäen siten sen sitoutumista trombiiniin 12–24 tunnin ajan. Dabigatraania voidaan myös poistaa kehosta dialyysillä, jossa noin 60% siitä poistuu kehosta 2–3 tunnin aikana.
Kemia

Dabigatraanissa on hyvin emäksinen (pKa ~12,4) bentsamidi. Tämä tekee siitä hyvin vesiliukoisen, jonka takia se ei imeydy hyvin suolistosta. Sitä käytetään siksi dabigatraanieteksilaatin muodossa, jossa on rasvaliukoisuutta lisäävä molekyyliketju – dabigatraanin imiinissä on kiinni amidisidoksella nimellisesti heksyylikarbamaatti (CAS-numero 2114-20-7).
Toimintamekanismi

Dabigatraani on veren trombiiniin spesifisesti sitoutuva, ja tekijän toimintaa kilpailevasti ja reversibeelisti estävä aine. Se vaikuttaa sekä vapaaseen että verihyytymissä olevaan trombiiniin. Veren hyytymisreaktiossa protrombiini muuntuu trombiiniksi. Estymättömänä trombiini muuntaa proteolyysillä vereen liukoisen fibrinogeenin ei-liukoiseksi fibriiniksi, joka tuottaa hyytymän. Lisäksi trombiini aktivoi hyytymiseen osallistuvia verihiutaleita.
Farmakokinetiikka

Dabigatraanieteksilaatin hyötyosuus kapseleista on noin 3–7%. Kapselien kuoret ovat usein hydroksipropyyliselluloosaa, joissa on sisällä kolmikerroksisia rakeita. Rakeiden sisällä on viinihappoa, joka on pinnoitettu. Pinnoite on vielä pinnoitettu eteksilaatin mesylaattisuolalla. Eteksilaatti vaatii imeytymiseen happaman mikroympäristön ohutsuolessa, jonka viinihappo saa aikaan kapselin lopulta auetessa suolistossa. Tämä takaa ennustettavan lääkevaikutuksen riippumatta ohutsuolen pH-arvosta. Jos kapseli avataan, voi eteksilaatin hyötyosuus kasvaa jopa 75%:iin asti.
Imeydyttyään eteksilaatti hydrolysoituu tehokkaasti veren ja maksan epäspesifisten esteraasien vaikutuksesta lääkevaikutteiseksi dabigatraaniksi. Veriplasman dabigatraanipitoisuudet ovat suurimmat 0,5–2 tunnin kuluttua lääkkeen syönnistä. Ruokailu ei vaikuta merkittävästi lääketehoon.
Dabigatraani hajoaa P450-riippumattomasti, mutta pääosa imeytyneestä annoksesta (noin 85%) erittyy sellaisenaan virtsaan P-glykoproteiinikuljetinproteiinien kautta.
Aiheesta muualla

KEGG: Dabigatran
Pubchem: Dabigatran
KEGG: Dabigatran etexilate
Dabigatraani ilman heksyylin karbamaattia.
Dielektrinen kuumennus

Dielektrinen kuumennus tarkoittaa kiinteän kappaleen tai nesteen lämmittämistä nopeasti vaihtelevalla sähkökentällä. Oleellista on, että lämmitettävä aine johtaa huonosti sähköä ts. se on sähköisesti eriste. Yleisin sovellus on mikroaaltouuni. Muita käyttökohteita ovat esimerkiksi puun liimaus ja muovien saumaus. Menetelmän etuna on lämmön kehittyminen suoraan aineen sisällä. Tällöin lämpöä huonosti johtavia aineita voidaan lämmittää nopeasti sisältä päin.
Toimintaperiaate

Aine koostuu atomeista ja molekyyleistä. Vaikka nämä ovat ulospäin sähköisesti neutraaleja ne kuitenkin koostuvat protoneista (positiivinen varaus) ja elektroneista (negatiivinen varaus). Lisäksi myös eristeaineessa voi olla pieni määrä vapaita varauksen kuljettajia (elektroneja tai ioneja). Kun tällainen aine joutuu ulkoiseen sähkökenttään, sen sähköinen tasapaino häiriintyy. Positiivisesti varautuneet hiukkaset siirtyvät hiukan kentän suuntaan ja negatiivisesti varautuneet vastakkaiseen suuntaan. Kun ulkoisen sähkökentän suunta vaihdetaan vastakkaiseksi, tapahtuu vastaava siirtyminen toiseen suuntaan. Mitä suuremmalla taajuudella kentän suunta vaihtuu ja mitä voimakkaampi sähkökenttä on, sitä nopeampaa ja suurempaa tämä liike on. Tämä aineen sisältämien varausten värähtely lämmittää aineen.
Lämmitettävään aineeseen absorboituu energiaa sähkökentästä seuraavan kaavan mukaan:
missä
Energian siirtyminen riippuu paitsi käytetystä taajuudesta ja kentänvoimakkuudesta myös lämmitettävän aineen ominaisuuksista. Tätä kuvaa tulo εrtan(δ). Nämä aineen ominaisuudet riippuvat myös käytetystä taajuudesta. Joitakin aineita on helppo kuumentaa. Vesi tai vettä sisältävät tuotteet lämpiävät helposti suurtaajuuskentässä koska vesimolekyyli on poolinen. Toiset aineet kuten esimerkiksi jotkut muovit (polyeteeni (PE), polypropeeni (PP) ja polytetrafluorieteeni (PTFE)) eivät lämpiä merkittävästi suurtaajuuskentässä. Niitä voidaankin käyttää kuumennuslaitteen rakenteissa.
Kohteen lämpeneminen puolestaan voidaan laskea kaavasta:
Sovelluksissa käytetään tyypillisesti niin sanottuja ISM-taajuuksia.
Sovelluksia

Mikroaaltouuni on tunnetuin ja yleisin tämän tekniikan sovellus. Tavallisessa kotikäytössä olevassa mikroaaltouunissa käytettävä taajuus on 2450 MHz. Tarvittava sähkökenttä tuotetaan siinä magnetronilla. Itse kuumennus tapahtuu suljetussa metallikotelossa, johon teho syötetään magnetronilta sopivasti kytketyn aaltoputken kautta. Kotelon mitat ovat ainakin kahdessa suunnassa joitakin kertoja syötettävän kentän aallonpituus. Tällaisella resonaattorilla on useita värähtelymuotoja, jolloin kuumennusvaikutus on tasaisempi.
Suurtaajuusliimapuristin on laite, jossa käytetään dielektristä kuumennusta nopeuttamaan esimerkiksi puun liimausta. Laite sinällään on lähes tavanomainen liimapuristin. Siinä kuitenkin on lisäksi erityiset elektrodit, joilla liimattavaan aihioon muodostetaan suurtaajuinen sähkökenttä. Kenttä nostaa nopeasti (muutamassa kymmenessä sekunnissa) tuotteen lämpötilan tyypillisesti 50 ... 70 °C:seen. Tämä nopeuttaa huomattavasti liiman kovettumista. Sähkökenttä tuotetaan erityisellä suurtaajuusgeneraattorilla. Jännite elektrodeilla on tyypillisesti sadoista volteista (V) tuhansiin voltteihin ja käytettävä taajuus tavallisesti 13,56 tai 27,12 MHz. Puristimien suurtaajuustehot vaihtelevat kymmenistä aina satoihin kilowatteihin (kW). Liimattavia tuotteita voivat olla esimerkiksi huonekaluaihiot ja liimapalkit.
Muovien saumaus on yksi tämän tekniikan sovellusalue. Joillakin muoveilla kuten PVC on suuret dielektriset häviöt suurtaajuusalueella. Ne lämpenevät nopeasti suurtaajuuskentässä. Tällöin niitä voidaan helposti liittää yhteen kuumentamalla niitä sähkökentässä. Laitteessa liitettävät muovit painetaan yhteen elektrodeina toimivien leukojen väliin. Kytkemällä suurtaajuinen jännite leukoihin muodostuu niiden välissä oleviin muoveihin voimakas sähkökenttä, joka sulattaa muovit ja ne hitsautuvat kiinni toisiinsa. Näin voidaan valmistaa mm. erilaisia kansiota ja valokuvataskuja. Käytettävä taajuus on tavallisesti 27,12 MHz ja suurtaajuustehot muutamia kilowatteja (kW).